cyanic-selkie/wikianc huggingface dataset:
צ'רלי וחצי
עלילה
לששון חבר מגודל, קירח בשם גדליה (משה איש-כסית). הסרט שזור במפגשים בין צ'רלי לששון, עם גדליה ובלעדיו, כאשר פעם ידם של השניים על העליונה ופעם צ'רלי גובר. שתיים מהסצנות הנחשבות למשעשעות ביותר בסרט מתרחשות במסעדה, בה כופה הגיבור התורן על יריבו לאכול מגוון רחב של מאכלים יחד.
היא מבררת את מספר החדר של צ'רלי, ועולה לשם. מהחדר יוצאת אלונקת-מתים מכוסה סדין. "את באת אליו? מאוחר מדי. הוא מת", אומר לה זקן אחד. היא פורצת בבכי, ויורדת קומה. כשהיא פוסעת לאורך המסדרון, היא שומעת את קולו של צ'רלי, היושב לו במיטה, משחק בקלפים עם חבריו לחדר, כשחוץ מתחבושת לראשו הוא בסדר גמור. היא פורצת בצחוק היסטרי.
אני קוואפיאן
ביוגרפיה
הרפרטואר של אני קאוואפיאן מסתמך בעיקר על הקונצ'רטי של מוצרט, ברהמס ומנדלסון, אבל היא עשתה לה שם גם בביצועי יצירות המאה ה-20 משל המלחינים בארבר, בארטוק, שוסטקוביץ', קורנגולד, חאצ'טוריאן ועוד. היא מנגנת בכינור סטרדיוואריוס משנת 1736.
צור יצחק
היסטוריה
באוגוסט 2006, המליצה המועצה הארצית לתכנון ולבנייה שהיישוב צור יצחק יאוחד עם היישובים כוכב יאיר וצור יגאל, ולא יוכרז כיישוב עצמאי במסגרת המועצה האזורית דרום השרון. המועצה הארצית נימקה את החלטתה בכך, שמדיניות התכנון מעדיפה חיזוק של יישובים קיימים על פני הקמת יישובים חדשים, ואיחוד רשויות על פני הקמת ישות מוניציפלית חדשה. לאחר מאמצים רבים שנמשכו שנים, וכללו דיונים במוסדות התכנון וועדת חקירת גבולות, החליטה ממשלת ישראל ב-9 באוגוסט 2012, על הכרה בצור יצחק כיישוב קהילתי חדש בתחום המועצה האזורית דרום השרון. משרד הפנים הקים ועדת חקירה לבחינת הפיכתה של צור יצחק למועצה מקומית או צירופה למועצה מקומית כוכב יאיר – צור יגאל. אולם ב-2017 הוקמה ועדת גבולות חדשה שהמליצה על איחוד היישובים. עם זאת, נכון ל-2021 טרם בוצע שינוי במעמד היישוב.
ז'אן-בטיסט לואי רומה דה ל'איל
חייו
רומה דה ל'איל נולד בעיירה גריי (Gray) במחוז סון עילית (Haute-Saône) שבחבל בורגון-פראנש-קונטה שבצרפת. במהלך מלחמת שבע השנים (1763-1756) נשלח רומה דה ל'איל, ששירת כקצין בחיל התותחנים, לאיי הודו המזרחית ונפל בשנת 1761 בשבי הבריטים. הוא שוחרר מהשבי שלוש שנים אחר כך ב-1764.
סמואל אוזגוד
קורות חייו
תולדותיה של משפחת אוזגוד במסצ'וסטס החלו עם הגעתו ב-1638 של ג'ון אוזגוד מאנדובר שבהמפשייר, אנגליה. ב-1646 הוא הקים יישוב חדש וקרא לו אנדובר על שם עיר הולדתו. ארבעה דורות לאחר מכן חי במקום קפטן פיטר אוזגוד, שב-1747 נולד בנו השלישי, סמואל אוזגוד.
הקונגרס הקונטיננטלי
לאחר תקופה קצרה ב-1784 כחבר בבית הנבחרים של מסצ'וסטס, מינה מושל מסצ'וסטס את אוזגוד ב-1785 כשופט, אך עד מהרה הוא התפטר כאשר הקונגרס הלאומי מינה אותו כנציב האוצר. הוא עבר לניו יורק כדי לקחת על עצמו משרה זו, בה הוא החזיק עד לסיום כהונתה של ממשל הקונגרס.
חיים אישיים
בינואר 1775 נשא אוזגוד לאישה את מרתה ברנדון, שנפטרה ב-1778. ב-1786 הוא נישא בשנית למריה בראון, אלמנתו של וולטר פרנקלין ואמה של מריה פרנקלין קלינטון, רעייתו הראשונה של מושל ניו יורק דוויט קלינטון. לזוג נולדה בת בשם מרתה ברנדון אוזגוד, שנישאה לדיפלומט הצרפתי אדמון שארל ז'נה.
Forever and for Always
מכירותיו של השיר בעולם מסתכמות ב-800,000 עותקים, דבר אשר הפך אותו לאחד מהשירים הנמכרים ביותר מן האלבום.
וידאו קליפ
לשיר צולמו ארבעה וידאו קליפים, בגרסאות שונות. הגרסה שזכתה להצלחה הרבה ביותר הייתה גרסת ה-"Red Version", שצברה את מספר הצפיות הגדול ביותר, 56 מיליון צפיות בסך הכל.
קרב קמברה (1918)
קרב קמברה של 1918 (נודע גם בשם "קרב קמברה השני") היה קרב התקפי של מדינות ההסכמה במסגרת מתקפת מאה הימים בשלב האחרון של מלחמת העולם הראשונה. הקרב התקיים בסביבות העיר קמברה (בצרפתית: Cambrai) בחבל נור-פה דה קאלה בצרפת. בקרב, שנמשך כיומיים (8 - 10 באוקטובר), נעשה שימוש בטקטיקה חדשה לאותה תקופה במסגרתה שולבו מאות טנקים וכוח מקלעים כבדים ממונע יחד עם מתקפת חיל הרגלים, דבר שהביא לניצחון מוחץ בזמן קצר.
העיר קמברה שימשה כבסיס גרמני לוגיסטי חשוב במסגרת קו הינדנבורג. 7 הק"מ של קווי הגרמנים באזור זה, שהוחזקו על ידי כוחות דיוויזיית הלנדווהר ה-20 ודיוויזיית המילואים ה-54, הותקפו אור ל-8 באוקטובר על ידי 324 טנקים. לאחר הפשיטה התקדמו הדיוויזיות הקנדיות ה-2 וה-3 לתוך העיר קמברה וכבשו אותה תוך התמודדות עם התנגדות קלה בלבד.
גנון כחול
מאפיינים
הקופים מאוימים על ידי נמרים, אריות, עיטי כתר, שימפנזות ונחשים גדולים והם עומדים על המשמר בחיפוש אחריהם. מהרגע שזקיף משמיע אזעקה כולם בורחים לעבר הענפים או אם הטורף הוא עיט, יורדים לעבר שיחים נמוכים וקוצניים. פעילת האזעקה שלהם מועילה למספר עופת כמו הקלאו החיים חברתם. הם מסתובבים גם עם מינים אחרים של קופי גנון או עם קופי קולובוס.
עבדי זמן
מאפייני השיר
בשיר שני משפטים, הראשון מנוסח כפתגם והשני מנוסח כמסקנה וכמשאלה הנובעות מפתגם זה.
אלישע לוי
אלישע לוי (נולד ב-18 בנובמבר 1957 בירושלים) הוא כדורגלן עבר ישראלי ששיחק בעמדת הקשר, וכיום מאמן. לוי זכה פעמיים באליפות כמאמן מכבי חיפה, ושימש כמאמן נבחרת ישראל במהלך קמפיין מוקדמות מונדיאל 2018.
קריירה כמאמן
באמצע עונת 1995/1996 עבר לאמן את הפועל צפרירים חולון. את עונת 1996/1997 החל בצפרירים חולון, אך באמצע העונה חזר לאמן את הפועל בית שאן והצליח להשאיר אותה בליגה הלאומית. גם את עונת 1997/1998 העביר כמאמן הפועל בית שאן. מאותה עונה זכור במיוחד משחק השרוכים בין הפועל בית שאן לבית"ר ירושלים, אשר התקיים במחזור הלפני אחרון של העונה.
ארכיפלג (סרט)
ארכיפלג (ברוסית: Архипелаг) הוא סרט דרמה היסטורי רוסי, שהוקרן בבכורה ב־27 באפריל 2021 ומספר על המשלחת הרוסית-שוודית לשפיצברגן.
הפקה
הצילומים החלו במרץ 2019 בפרברי סנקט פטרבורג. הנוף של המחנה הארקטי נבנה על חוף המפרץ הפיני.
הפצה
הסרט הוקרן בבכורה ב-27 באפריל 2021 בפסטיבל הקולנוע הבינלאומי במוסקבה ועלה לאקרנים ב־10 ביוני 2021.
מגילת המקדש
תולדות המגילה
מגילת המקדש נתגלתה לראשונה בסוף ינואר או תחילת פברואר 1956, כנראה במערה 11 (11QT), על ידי בדואים משבט התעמרה. והייתה אצל סוחר העתיקות חליל איכסנדר שהין (אשר כונה 'כנדו'), שהתגורר בבית לחם והיה מעורב בקניית המגילות הראשונות עוד ב-1947. ב-8 ביוני 1967, במהלך מלחמת ששת הימים הגיעו לביתו אנשי יחידת המודיעין 504, ולקחו את המגילה. הטענה הייתה שהמגילה הגיעה לסוחר בניגוד לחוק הירדני. לאחר משא ומתן הסוחר פוצה בסכום של כ-115,000 דולר על ידי המדינה. עם פתיחת המגילה, התברר שהיא כוללת שישים ושישה טורים ושאורכה 8.15 מטרים. מכיוון שהעמוד הראשון לא נתגלה, יש לשער כי אורכה היה קרוב ל-9 מטר. היא גולגלה מן הפנים לחוץ בגלילה בודדת, כלומר הדף הראשון היה החיצוני בגלילה, והאחרון – הפנימי ביותר. המגילה מורכבת מ-19 יריעות גוויל (קלף) דקות ביותר, שנתפרו בעזרת חוטים, בכל יריעה שלושה או ארבעה עמודים. עשר שנים לאחר רכישתה פרסם ידין מהדורה עברית של מגילת המקדש בשלושה כרכים, הכוללת מבוא מפורט, בייחוד בענייני הלכה, פירוש של כמעט כל מילה וכן כרך שלם של תצלומים. שש שנים לאחר מכן ראה אור הנוסח האנגלי של המגילה. מהדורה חדשה פורסמה על ידי אלישע קימרון ב-1996. קימרון השתמש בכל כתבי היד של המגילה, על כל קטעיהם, והצליח לקרוא הרבה אותיות שלא פוענחו על ידי ידין. קימרון העמיד קריאה הרבה יותר מדויקת ושלמה מזו של ידין, ואף הציע הרבה שחזורים חדשים, שהם שונים משחזוריו של ידין.
כימיה קוונטית
מבנה אלקטרוני
הצעד הראשון להבנת בעיה כימית-קוונטית הוא בדרך כלל פתרון משוואת שרדינגר (או משוואת דיראק במכניקה קוונטית יחסותית), תוך שימוש בהמילטוניאן המולקולרי האלקטרוני. גישה זו מאפשרת לקבל תיאור של המבנה האלקטרוני של המולקולה, העומד בבסיס התכונות הכימיות שלה.
גרג גרונברג
קריירה
השתתף בסדרת הטלוויזיה "פליסיטי" בתור שון בלומברג (2002-1998).
בשנת 2006 החל לשחק בתפקיד ראשי בסדרת המדע הבדיוני "גיבורים". בסדרה הוא מגלם את מאט פארקמן (שוטר המסוגל לשמוע מחשבות של אנשים אחרים). בנוסף, הוא שיחק בתפקיד אורח בסדרה "האוס". לגרונברג היה תפקיד שולי בסרט "משימה בלתי אפשרית 3".
טושיקו אקיושי
חיים אישיים
אקיושי נולדה במנצ'וריה (חלק מסין) למתיישבים יפנים, שם היא התחילה ללמוד לנגן בפסנתר בגיל שש ב-1935. פרוץ מלחמת העולם השנייה השפיע על משפחת אקיושי באופן משמעותי, אביה איבד את העסק שלה ומשפחתה איבדה את כל חפציה. לאקיושי ומשפחתה לא היה כסף כדי לקנות לה כלי נגינה לכן אקיושי הייתה צריכה לעבוד כדי לממן לעצמה כלי נגינה. ב-1946 בסוף מלחמת העולם השנייה היא ומשפחתה עברו בחזרה ליפן, שם היא המשיכה בלימודיה בנגינת הפסנתר. היא עברה לניו-יורק ב-1959 כדי להופיעה. התחתנה לזמן מה עם סקסופוניסט צ'רלי מריאנו (Charlie Mariano). נולדה להם בת וב-1967 הם התגרשו. כעבור שנתיים היא נישאה לסקסופוניסט לו טאבאקין.
קריירה
בתור נערה, טושיקו הייתה מופיעה בערבים במועדונים. באחת מן הפעמים בה היא הופיעה, פסנתרן בשם אוסקר פיטרסון (Oscar Emmanuel Peterson) פגש אותה. הוא חשב שיש לה פוטנציאל ועזר לה להקליט את האלבום הראשון שלה. בין-1956 ל-1959 היא למדה במכללת ברקלי בבוסטון והייתה היפנית הראשונה שלמדה שם. טוקיושי ובעלה השני לו טאבאקין הקימו ביחד את הביג בנד הראשון שלה ב-1973 אך ב-2003 אקיושי הגיעה להחלטה לפרק את ההרכב. אקיושי הקליטה 22 אלבומים במהלך חייה, הייתה מועמדת לפרס גראמי 14 פעמים והאישה הראשונה שזכתה בפרס למעבד והמלחין הטוב ביותר.
רצח אולג שייחט
חקירת הרצח והעמדה לדין
ב-18 באפריל 2004 בוצע פיגוע ירי בצומת בית רימון על ידי שני הצעירים הערבים-ישראלים מוחמד חטיב ועלא מוסא, אשר היו חברים בתא הטרור "חופשיי הגליל". השניים פתחו באש לעבר רכב סיור של מג"ב. בתגובה כוחות משמר הגבול השיבו באש לעבר המפגעים והצליחו לסכל את הפיגוע. חטיב נהרג במהלך קרב היריות ומוסא נעצר. לאחר מכן התברר בחקירה כי הנשק אשר שימש את השניים בפיגוע הירי היה הנשק שנגנב משייחט - תגלית זו היוותה פריצת דרך בחקירת הרצח. מעצרו של מוסא הוביל למעצר של חברים נוספים בתא טרור זה. חברי החוליה שנעצרו הודו בסופו של דבר במהלך חקירתם במעורבתם ברצח של שייחט.
אהרון בר
ביוגרפיה
נשוי לאסנת ואב לשלושה ילדים.
גנון דיאנה
מאפיינים
האיומים הגדולים ביותר על הגנון הם מצד האדם, בעיקר מציד ומכריתת יערות הגשם. לעיתים הם גם נדבקים ממחלות קשות המועברות מידי אנשים, מה שגם מוריד את אוכלוסייתם.
יחידה אריתמטית-לוגית
פעולות היחידה
רוב פעולות המעבד מבוצעות על ידי ALU אחד או יותר. ה-ALU טוען נתונים מאוגרי הכניסה, יחידת בקרה חיצונית נותנת הוראה ל-ALU לבצע פעולה אריתמטית מסוימת על הנתונים, ותוצאת החישוב נאגרת באוגר הפלט. קיימים מעגלים המבצעים העברות בין האוגרים ובינם לזיכרון.
ינה פוקס
ביוגרפיה
פוקס נולד בבודפשט. במאה ה-19 חל איסור על יהודים בהונגריה לשאת נשק. ינה פוקס לא היה חבר במועדון סיף כלשהו ולא ניצח בתחרויות במסגרת ארצית. בתחרות כניסה לאולימפיאדה בשנת 1908 הגיע שלישי.
בשנת 1955 נפטר פוקס בבודפשט.
כמנון
מאפיינים
המין היחיד המשמש כתבלין כמרכיב בתעשיית המשקאות והמזון הוא כמנון האניס. העלים מסורגים, גזורים ומנוּצים (לעיתים פשוטים). שפת העלה היא משוננת או מסורית. לרוב התפרחת היא לבנה או לבנה-צהבהבה. הכמנון צומח בקרקעות שאינן מלוחות.
המגעים לצירוף ברית המועצות למדינות הציר
ההסכם התלת-צדדי
לפני שהנאצים החליטו לחתום על הסכם עם ממלכת איטליה והאימפריה היפנית, פקידים גרמנים דנו בכדאיות לכלול את ברית המועצות כחברה רביעית, שתכוון את המוקד הסובייטי דרומה, לאוקיינוס ההודי ולמפרץ הפרסי, שבפועל היו באותם ימים בתחום ההשפעה הבריטי. בכירים גרמנים ציינו כי הם יהיו מוכנים לתת לברית המועצות חופש לפעול ממזרח לדרדנלים
ב-27 בספטמבר 1940 חתמו גרמניה הנאצית, איטליה הפשיסטית והאימפריה היפנית על ההסכם התלת-צדדי, שחילק את העולם לתחומי השפעה והופנה במרומז כלפי ארצות הברית. האמנה הכילה הוראה מפורשת (סעיף 5) שקבעה כי היא אינה נוגעת ליחסים עם ברית המועצות. מולוטוב, שחשש שהסכם מכיל תוסף סודי הנוגע במיוחד לברית המועצות, ניסה לחלץ מידע משגריר יפן במוסקבה, טוגו.
בינתיים, מאוגוסט עד אוקטובר, גרמניה ערכה קרב אווירי מסיבי נגד בריטניה כדי להתכונן לפלישה לבריטניה שכונתה בפי הנאצים "מבצע ארי הים" שתביא את הבריטים לעמדה נחותה באותו מבצע.
מכתבי סטלין–ריבנטרופ
באוקטובר 1940, אפשר סטלין למולוטוב לדון עם היטלר ביחסים העתידיים בין המדינות. ריבנטרופ הגיב באופן חיובי וכתב לו כי "לדעת הפיהרר ... נראה שזה המשימה ההיסטורית של ארבע המעצמות - ברית המועצות, איטליה, יפן וגרמניה - לאמץ מדיניות ארוכת טווח ולכוון ההתפתחות העתידית ערוצים הנכונים על ידי תיחום האינטרסים בקנה מידה עולמי".
היטלר גילה בפני מוסוליני שהוא לא מצפה להכיל את הסובייטים מעבר לנסות לאלץ את טורקיה להיכנע לערבויות מסוימות על הבוספורוס. כמו כן, הוא לא רצה שסטלין יחזיק בנקודת כניסה רומנית לבוספורוס וטען כי "ציפור רומנית אחת ביד שווה יותר משני רוסים בסבך". עם זאת, היטלר הצהיר כי הוא ספקן מכיוון שהוא מאמין שסטלין אובססיבי לדנובה ולבולגריה. גרמניה הייתה מודעת לכך שברית המועצות ניסתה להעניק ערבויות לבולגריה כדי להפוך לבעלת בריתה וכי בולגריה דחתה את כל ההצעות.
עסאיב אהל אל-חק
הארגון מחולק על פי חטיבות גאוגרפיות. עיקר הכוח מרוכז בארבע החטיבות הגדולות של הארגון: חטיבת "האימאם עלי", חטיבת "האימאם אל-עסכרי", חטיבת "האימאם האדי" וחטיבת "האימאם חאזם".
אבה (פירושונים)
{{פירושונים| אישים:
כריסטופור מיניך
תקופת שלטונה של אנה
בתחילת שלטונה של אנה, קיסרית רוסיה הוא הוזמן למוסקבה וקיבל הנחיה להכין את סנקט פטרבורג לחזרת הקיסרית. בסתיו 1731 החלו להגיע לעיר יחידות צבא וב-15 בינואר 1732 הגיעה הקיסרית בעצמה. עם חזרת הקיסרית והחצר החלה תנופת בנייה אדירה בעיר.
יחסי ונצואלה–קנדה
יחסי סחר
ב-2004, קנדה הייתה יעד הייצוא השלישי של ונצואלה (2.5%) אחרי ארצות הברית (58.7%) והאנטילים ההולנדיים (4.1%). אבל בשנת 2006, סין תפסה את מקומה של קנדה כיעד היצוא השלישי של ונצואלה בגלל השותפות הפוליטית והכלכלית הגוברת בין ונצואלה לסין.
קנדה וונצואלה חתמו על הסכם הגנה וקידום השקעות זרות (FIPA). חוץ מזה, הסכם מיסוי כפול נחתם ונכנס לתוקף ב-1998 וב-2005.
מערכת גבישית
מיון של סריגים
לשם נוחות, מציירים סריג בראבה כתא-יחידה, הגדול פי 1,2,3 או 4 מן התא פרימיטיבי. התחום היסודי עשוי להיות קטן עוד יותר, עד פי 48, בהתאם לסימטריה של הסריג.
פרע
תיאור מורפולוגי
פרחי הפרע הם דו-מיניים. כלומר, בעלי איברים זכריים, כדוגמת אבקנים, ונקביים כדוגמת שחלה על אותו הפרח. מספר עלי הגביע ועלי הכותרת הוא 5; הכותרת צהובה או זהובה, ולעיתים רחוקות לבנה.
אבן א-רוואנדי
תחילה היה מועתזילי אך לאחר מכן הפך להוגה חופשי, והתנגד לאסלאם ולדתות ההתגלותיות. אף אחד מכתביו לא השתמר, אך בכל זאת ידועות לנו דעותיו דרך הספרים שענו לביקורתו לאורך השנים.
עמוס הכהן
שירות צבאי
הכהן נולד וגדל בירושלים, בוגר בהצטיינות של הפנימייה הצבאית לפיקוד "אור עציון". התגייס לצה"ל בשנת 1992, והתנדב לסיירת מטכ"ל. לאחר טירונות צנחנים עבר מסלול הכשרה כלוחם ביחידה. לאחר סיום המסלול שירת כשנה בפלגה מבצעית ביחידה. בהמשך השלים קורס קציני חי"ר. בסיום הקורס שב ליחידה ומילא בה מספר תפקידי פיקוד. לאחר שש שנות שירות עבר ליחידת מגלן ומונה למפקד פלגת ההכשרות. בהמשך מונה למפקד פלגת לוחמים ביחידה, והוביל אותה בלחימה ברצועת הביטחון בלבנון.
רוקאס גיידראיטיס
חיים אישיים
הוא בנו של מאמן הכדורסל וכוכב שיאוליאי לשעבר רוברטאס גיידראיטיס.
דמיטרי גלוכובסקי
דמיטרי אלכסייביץ' גלוכובסקי (ברוסית: Дми́трий Алексе́евич Глухо́вский; נולד ב-12 ביוני 1979) הוא סופר ועיתונאי רוסי הידוע בעיקר בזכות רומן המדע הבדיוני "מטרו 2033" וספרי ההמשך שלו. כעיתונאי, דמיטרי גלוכובסקי עבד בחברת EuroNews, RT ועוד. גלוכובסקי התגורר בישראל, בגרמניה ובצרפת אך מתגורר כיום במוסקבה.
קריירה
גלוכובסקי החל לכתוב את מטרו 2033 כרומן הראשון שלו בגיל 18 ואז פרסם אותו באתר שלו בשנת 2002, זמין לכולם לקריאה בחינם כניסוי אינטראקטיבי ומשך מיליוני קוראים ברחבי העולם. הספר התפרסם לראשונה בצורה מודפסת בשנת 2005 על ידי הוצאת ACT, ולאחר פרסום ספר ההמשך שלו הפך לזיכיון מולטימדיה הכולל סדרת משחקי וידאו מצליחה ביותר. אחריו הגיע מטרו 2034 בשנת 2009, שהפך לרב המכר של רוסיה באותה שנה. היה זמין גם בחינם באינטרנט, הן כטקסט והן כפרויקט אמנות שיתופי עם דולפין והאמן החזותי אנטון גרצ'קו.
אוקראינה באירוויזיון
היסטוריה
ב-23 בפברואר 2019, נערך גמר הקדם האוקראיני לאירוויזיון 2019, בו זכתה מארוב עם השיר "Siren Song". בשל המתיחות בין אוקראינה לרוסיה, מחייבת רשות השידור האוקראינית את נציגיה לחתום על חוזה ויתור על הופעתם ברוסיה. מאחר שמרבית הקריירה של מאורב מנוהלת ברוסיה, היא ויתרה על הזכות לייצוג המדינה. רשות השידור האוקראינית הציעה את ללהקת "Freedom Jazz" וללהקת קזקה, שזכו המקום השני והשלישי בהתאמה, אך אלו דחו אותה, וסירבו לחתום על החוזה. ב-27 בפברואר 2019, הודיעה רשות השידור האוקראינית על פרישתה מן התחרות.
נג'הלאס
הכפר ואזורו מיושבים לסירוגין מאז המאה ה-13 והוא הפך לעיר בצורה רשמית בשנת 1993
פיטר טיטס
ביוגרפיה
בשנת 2001 מונה טיטס על ידי הנשיא ג'ורג' ווקר בוש כתת-מזכיר חיל האוויר של ארצות הברית. בתפקיד זה הוא כיהן עד שנת 2005 ובחודשים ינואר עד מרץ שנה זו הוא גם כיהן כמזכיר חיל האוויר בפועל. במקביל לתפקידו כתת-מזכיר חיל האוויר, שימש טיטס גם כמנהל משרד הסיור הלאומי.
חפיפה (הלכה)
חפיפה בחומרים מסבכי שיער
נחלקו האם גם בשאר דברים המסבכים אסור לחפוף: לדעת בעל הטורים אין לחפוף בשום דבר שיכול לסבך את השיער. לדעת רבי יוסף קולון רק בנתר ואהל אסור לחפוף.
השולחן ערוך פסק כדעת בעל הטורים והרמ"א פסק בשעת הצורך כמהרי"ק, כגון שאינה יכולה לחוף במים.
סיאט ארוסה
סיאט ארוסה
דגם ה-"סיאט ארוסה" כמעט זהה לדגם "פולקסווגן לופו", אשר יוצר על ידי חברת פולקסווגן בין השנים 1998-2005 ב-גרמניה.
יחסי ונצואלה–טורקיה
היסטוריה
בעקבות השותפות הכלכלית הגוברת בין ונצואלה וטורקיה באוקטובר 2016, טורקיש איירליינס החלה להציע טיסות ישירות מדצמבר 2016 המקשרות בין קראקס לאיסטנבול (דרך הוואנה, קובה) במאמץ "לקשר ולהרחיב את המגעים" בין שתי המדינות.
קרב מייסלון
הקרב
בקרב מייסלון השתתפה גם יחידה של נשים בצבא הערבי של פייסל.
13 סיבות
עלילת הספר
במהלך לילה אחד, קליי מאזין לכל שלוש עשרה הקלטות של האנה, בעודו מסתובב בעיר ומבקר במקומות בהם התרחשו האירועים במטרה להבין אותם טוב יותר. בקלטות האנה חושפת את סיפורה הכואב שמוביל אותה לדיכאון, ולבסוף להחלטה לשים קץ לחייה. כמו כן, הקלטות חושפות לקליי את הסודות האפלים של חבריו ללימודים (ואת הסוד שלו), שחלקם אחראים באופן ישיר להחלטתה של האנה.
יחסי טונגה–שווייץ
יחסי טונגה–שווייץ הם היחסים הדיפלומטיים הרשמיים שבין ממלכת טונגה לבין הקונפדרציה השווייצרית.
מהדי באזרגאן
כראש ממשלה
לאחר המהפכה שימש באזרגאן כחבר הפרלמנט האיראני. ב-5 בפברואר 1979 הכריז האייתוללה ח'ומייני כי יבקש מבאזרגאן לעמוד בראשות הממשלה הזמנית הבאה, במקום ראש הממשלה הקודם הזמני, שאפור בח'תיאר, שמונה על ידי השאה. באזרגאן באותה העת ניסה לנהל משא ומתן בין ידידו משכבר הימים בח'תיאר לבין ח'ומייני, בדבר מעבר הדרגתי מהשלטון הקודם לחדש, אולם ח'ומייני דחה את ההצעות ודרש מבאזרגאן למנות את ממשלתו. באזרגאן נראה כבחירה טובה באותה עת עבור ח'ומייני, שרצה להראות לליברלים שתמכו במהפכה כי לא שכח את תרומתם וכי הוא אינו מתכוון להקים תאוקרטיה, ממנה חששו הליברלים והקומוניסטים.
התפטרות
באזרגאן התפטר יחד עם ממשלתו, שרבים ממנה תמכו בקשרים עם המערב וארצות הברית, שלושה ימים לאחר לקיחת עובדי השגרירות האמריקנית בשבי ב-4 בנובמבר. אף על פי שההתפטרות נחשבה כצעד מחאה נגד החטיפה, היה ברור גם כי בשל התנגדותם של חכמי הדת הוא לא יוכל לחולל את השינויים שרצה להנהיג באיראן. במכתב התפטרותו כתב לח'ומייני כי:
באזרגאן נפטר ב-20 בינואר 1995 מהתקף לב בעת שנסע מטהראן לציריך.
אמנון מרחב
פעילות ציבורית
בשנים 1998–2003 היה סגן ראש עיריית מודיעין ויו"ר החברה הכלכלית לפיתוח מודיעין.
בשנת 2010 שר התמ"ת בנימין בן אליעזר ניסה לקדם את מינויו של מרחב לראש הרשות להגנת הצרכן ולסחר הוגן. המינוי נפסל על ידי נציבות שירות המדינה, בנימוק שלמרחב הייתה זיקה פוליטית עם בכירים במפלגת העבודה, בהם גם בן אליעזר, שתמכו בו פומבית בעת שהתמודד מול חיים ביבס לתפקיד ראש עיריית מודיעין.
יונתן ארוך
ביוגרפיה
ב-1980 השתתף בכתיבת התסריט לסרטו של אבי כהן, "המשחק האמיתי".
ב-2015 הפיק את הסרט "המתנחלים" של שמעון דותן, סרט דוקומנטרי על מפעל ההתנחלויות שהוצג בפסטיבל הסרטים סאנדנס.
היחידה לאבטחת התחבורה הציבורית
היחידה לאבטחה תחבורה ציבורית היא יחידת סמך שפעלה בשיתוף משרד התחבורה ומשטרת ישראל בשנים 1994–2007, ואשר הוקמה מחדש בשנת 2014.
דן תורן
קריירה מוזיקלית
ב-2002 העלה תורן את המופע "עוד סיבוב", שבו אירח אמנים שונים. המופע תועד על גבי אלבום, שנקרא "עוד סיבוב - הופעה חיה בבארבי". מתוכו התפרסם בעיקר ביצועם המשותף של תורן וחמי רודנר לשיר "אימפריות נופלות לאט".
ביולי 2012 הוציא תורן את אלבומו האינטרנטי החמישי- דיבור בציבור, את המוזיקה כתב ברי סחרוף, ואת המילים כתב תורן, מלבד שני שירים.
יחסי מיקרונזיה–שווייץ
סקירה כללית
מיקרונזיה מרוויחה מהתרומה השווייצרית לפרויקטים למען אזור האוקיינוס השקט, בו נמצאת מיקרונזיה, בעיקר בתחום השמירה על האקלים.
קרב קאנאל דו נור
קרב קָאנָאל דו נוֹר היה קרב התקפי של מדינות ההסכמה במסגרת מתקפת מאה הימים בשלב האחרון של מלחמת העולם הראשונה. הקרב התקיים לאורך חלק לא גמור של "תעלת הצפון" (בצרפתית: Canal du Nord, תעלה שהחלו לכרות ב-1913 במגמה לחבר את נהר אואז לתעלת דנקרק-שלט) בחבל נור-פה דה קאלה בצפון צרפת, בין 27 בספטמבר ל-1 באוקטובר 1918. בקרב השתתפו הארמייה השלישית (בפיקוד ג'וליאן בינג) והארמייה הראשונה (בפיקוד הנרי הורן) של הצבא הבריטי. ומטרתו הוגדרה כחסימת דרכי העברת תגבורת ועתודה לצבא הגרמני המתמוטט על ידי השתלטות על הגשר החיוני שחצה את התעלה, עליו עברה הדרך מאראס לקמברה. בסיום הקרב התמקמה הארמייה הראשונה כחיפוי להתקדמות הארמייה השלישית לקראת תקיפת קמברה.
לאחר הקרב
ב-28 בספטמבר תקף הצבא הבלגי, שתוגבר בכוחות צרפתיים ובריטיים, בפיקודו של אלברט הראשון, מלך הבלגים חזית באורך 17 ק"מ מקו הינדנבורג בגבול צרפת-פלנדריה. הכוחות פרצו קדימה ובמשך 48 שעות פרצו את קו ההגנה הגרמני והתקדמו לתוך בלגיה עד פאתי העיר רולר (פלמית: Roeselare, צרפתית: Roulers) ופתחו את הדרך לשחרור העיר ליל מצפון.
אחמט גרוזני
היסטוריה
בשנת 2004 זכתה הקבוצה בגביע הרוסי לאחר שניצחה בגמר את קריליה סובטוב סמארה ובכך הפכה לקבוצה הראשונה ברוסיה לזכות בגביע מבלי להיות בליגה הבכירה. באותה העונה, גם העפילה הקבוצה לליגה הבכירה והייתה לקבוצה הראשונה מצ'צ'ניה לעשות זאת, אף על פי שלא שיחקה פיזית במחוז זה.
ביוני 2017 מנהלי הקבוצה החליטו לשנות את שם קבוצת הכדורגל ל"מועדון הכדורגל אחמט גרוזני" על שם נשיא צ'צ'ניה לשעבר.
אווטאר 3
צילומים
על פי המפיק ג'ון לנדאו, הצילומים ל"אווטאר 3" החלו בניו זילנד בתחילת 2019.
הפצה
"אווטאר 3" מתוכנן לצאת לאקרנים ב-20 בדצמבר 2024 בהפצת אולפני המאה העשרים, שנתיים לאחר שחרור "אוואטר 2", שמתוכנן ל-16 בדצמבר 2022.
המשפט בישראל
המשפט העות'מאני
עד לשנת 1917 שלטה בשטחה של ארץ ישראל האימפריה העות'מאנית. לשיטות משפט קדומות יותר שהיו נהוגות בטרם השתלטה האימפריה העות'מאנית על שטחי ארץ ישראל אין זכר במשפט הישראלי.
בתי דין
לצד מערכת בתי המשפט קיימים במדינת ישראל אף בתי דין העוסקים בעניינים ספציפיים (מקצועיים), שהחוק מעניק להם סמכות ייחודית בעניינים מסוימים. בתי דין אלו אינם חלק ממערכת בתי המשפט, ולהם מערכות חוקים והליכים מיוחדים להם. המדובר בבית הדין לעבודה, בית הדין הרבני (ובתי דין דתיים של עדות דתיות נוספות) ובית דין צבאי. כן קיימים בתי דין נוספים (כגון בתי הדין המשמעתיים של עובדי המדינה, בית הדין להגבלים עסקיים, בית הדין לחוזים אחידים).
מעמדו של המשפט העברי
לעיתים מחוקקת הכנסת חוקים המבוססים על הסדר מקביל במשפט העברי. דוגמה לכך היא חוק לא תעמוד על דם רעך, הקובע חובה פוזיטיבית להושיט עזרה לאדם המצוי במצוקה, כאשר שיטת המשפט האנגלו-אמריקנית אינה כוללת חובה כזו, ואילו המשפט העברי מחייב מתן עזרה. לחוקים אלו מעמד כשל חוקי הכנסת, פרשנותם היא על פי פרשנות הדין הכללי, ולא בשיטות הפרשנות ומקורות הפרשנות הנוהגים במשפט העברי, כך שיש לראותם יותר כדבר חקיקה "ישראלי" מאשר דבר חקיקה של "המשפט העברי".
המעמד האישי
כיום פועל בית הדין הרבני, הדן על פי המשפט העברי, בשני תחומים. לבית הדין סמכות בענייני נישואים וגירושים של יהודים בישראל, הניתנת לו מכוח החוק, ואינה תלויה בהסכמתו של המתדיין. כן דן בית הדין בעניינים אזרחיים שונים (לרבות ענייני צוואות וירושות) כאשר הצדדים לדיון מסכימים לכך.
הפרדת הרשויות
בפועל קיימות סטיות רבות מעיקרון זה. הסטייה העיקרית היא סמכות החקיקה הנרחבת, וסמכויות השיפוט המנהלי הניתנות לרשות המבצעת. סטייה נוספת היא סמכויות השפיטה הניתנות לכנסת.
המשפט ביהודה שומרון, ורצועת עזה
כאשר החלה התיישבות של אזרחים ישראלים רבים בשטחי יהודה ושומרון וברצועת עזה הייתה הכנסת פעילה בחקיקה שמטרתה להחיל את החוק הישראלי מבחינה פרסונלית על ישראלים הגרים בתחומי יהודה, שומרון וחבל עזה. כך חוקקה הכנסת שורה ארוכה של חוקים החלים לכאורה ביהודה שומרון ועזה, אך למעשה תחולתם אינה מתיימרת להסדיר הסדר החל על כל תושבי האזורים, כי אם על האזרחים הישראלים לבדם. כך נוצרה מערכת דינים שונה ונפרדת החלה לגבי תושבי האזור שהם בעלי אזרחות ישראלית (המכונים "מתנחלים") ואלו שהם תושביו ואינם בעלי אזרחות ישראלית (פלסטינים).
אולג פרוטאסוב
אולג ואלרייביץ' פרוטאסוב (ברוסית: Олег Валерійович Протасов; נולד ב-4 בפברואר 1964) הוא כדורגלן עבר סובייטי ששיחק בעמדת החלוץ בקבוצות דנייפר דנייפרופטרובסק ודינמו קייב.
ריקי-טיקי-טאבי
עלילה
ריקי, ער לאיום הנשקף ממנה, מגייס לעזרתו ציפור שיר על מנת שתסיח את דעתה של נאגאינה מביציה ותרחיק אותה מהן בעת שהוא יתור אחריהן להשמידן. הפעולה מצליחה וריקי משמיד את רוב הביצים, אך נאגאינה נתקלת במשפחה הסועדת ארוחת ערב בגינה ומאיימת להכיש למוות את הנער. ריקי מוזעק, חש למקום עם ביצת נחש האחרונה שנותרה ומתגרה בנאגאינה באומרו כי הוא הרג את נאג ולא אבי המשפחה, ובכך מסיח את דעתה ומאפשר לאבי המשפחה להרחיק את בנו מהסכנה. נאגאינה חוטפת את הביצה ופותחת במנוסה אל עבר מחילתה בעוד ריקי דולק בעקבותיה ונכנס גם הוא אל המחילה. הקרב התת-קרקעי אינו מתואר בסיפור אך לאחר שהות ארוכה, ריקי יוצא מהמחילה מנצח לאחר שקטל את נאגאינה. ריקי מעביר את שארית חייו בהגנו על חצר המשפחה אליה אף נחש אינו מעז להתקרב עוד.
ישראמקו
מכירת החברה
בשנת 1995 מכר ג'ו אלמליח את גרעין השליטה בחברת פספורט (שם החברה שונה בהמשך לאקויטל בע"מ), אשר החזיק בשרשור בקבוצת החברות יואל וישראמקו תמורת 17 מיליון דולר לחברת קווי אשראי לישראל של יובל רן, בחודש נובמבר 1995 הצטרפו אנשי העסקים קובי מימון וחיים צוף לגרעין השליטה של פספורט כשרכשו 50% ממניות החברה. בחודש פברואר 1996 הצטרפה לגרעין השליטה של פספורט משפחת לבנת, בעלת השליטה בקבוצת תעבורה, אך בינואר 1997 מכרה את מרבית אחזקתה למימון וצוף. בחודש יולי 1997 כשלה חברת קווי אשראי לישראל בהחזר התשלום הראשון של הלוואה שניתנה לה בחודש ינואר על ידי קובי מימון וקבוצת תעבורה. כתוצאה מכך, קיבלו קובי מימון, וחיים צוף את מניותיה של קווי אשראי בקבוצת החברות.
שדה תמר
בפיתוח השדה הושקעו כ-3 מיליארד דולר, והזרמת הגז הטבעי ממנו לישראל החלה ב-30 במרץ 2013. פוטנציאל הגז בשדה, על פי ההערכות משנת 2012, הגיע לכ-275 מיליארד מטר מעוקב (BCM) (9.71 טריליון (TCF)). רווחי ישראמקו מחלקה בשדה תמר היו כ-223 מיליון דולר ב–2014, כ-267 מיליון דולר ב–2015 וכ-303 מיליון דולר ב-2016. בשנת 2017, הודיעה שתחלק דיווידנדים בסך של כ-6 מיליארד שקל עד סוף 2019.
טרנסצנדנטיות של e
שלב שני
נסמן:
תולדות הטבע
הגאוגרפיה של ארץ יהודה
בספר 5 (פרקים 66–73), פליניוס מתאר את סוריה וסוקר את חלקה המערבי מדרום לצפון: "החלק הסמוך לערב, שנקרא בעבר פלשתינה, ויהודה, וחילת סוריה, ואז פיניקיה". הוא מציין שיהודה היא חלק מהחוף הסורי וש"כל הים השוכן מול החוף נקרא הים הפיניקי". הוא מבחין את יהודה מהחוף של פלשתינה, אבל לא בצורה ברורה. הוא משתמש בשם "יהודה" (Iudaea) בשני מובנים שונים: אחד זהה לשימוש המנהלי הרשמי באותה תקופה, שכלל את חלקה העיקרי של ארץ ישראל, ואילו השני מתייחס לחבלי הארץ שהיו מיושבים בסוף תקופת בית שני על ידי רוב יהודי מכריע: יהודה גופא, עבר הירדן והגליל. בשם "פלשתינה" הוא משתמש במשמעות הקדומה של חוף הים של ארץ ישראל. פליניוס מפרט את הערים לאורך החוף של פלשתינה: "העיר החופשית אשקלון, אזוטוס (אשדוד), שתי הערים הנקראות ימנאה, אחת של פנים הארץ (יבנה ויבנה-ים), והעיר הפיניקית יפו". ייחוס יפו לפיניקים אינו תואם את המצב במאה ה-1 לספירה והוא סותר גם את הנאמר בהמשך, שם פליניוס כולל את הטופארכיה של יפו כחלק מיהודה. הוא מספר ש"נאמר עליה שהייתה קיימת עוד לפני המבול; היא ממוקמת על גבעה, ומולה יש סלע עליו הם מראים סימנים שנעשו על ידי השרשראות שבהן נקשרה אנדרומדה". המבול הנזכר מתייחס לשיטפון בסיפור על דאוקליון במיתולוגיה היוונית. פליניוס מוסיף כי "בים הפיניקי מול יפו" נמצאת העיר פאריה, ש"נאמר שהיא המקום בו אנדרומדה הופקרה למפלצת". לא ידוע לנו כמעט דבר על המקום הזה, אך ייתכן והיה בזמן כלשהו מקום יישוב על הסלעים מול יפו. הוא אף מספר כי שלד המפלצת "הובא על ידי מרקוס סקאורוס מהעיר יפו ביהודה והוצג ברומא בין שאר הפלאים". במקום אחר בספרו, בין פלאים ימיים רבים, פליניוס מציין גם נחל ביהודה, המתייבש בכל שבת. ניתן לקשר בין אזכור הנחל הזה לבין המסורת היהודית המאוחרת יותר על נהר הסמבטיון. גם פלביוס יוספוס מתאר נהר-שבת, אולם לא ביהודה, אלא בסוריה, ואצלו מדובר על ערוץ יבש במשך שישה ימים ורק ביום השביעי ישנו זרם שופע. בחוף השרון פליניוס מזכיר את אפולוניה ומגדל סטרטון, ומציין שנקראה גם קיסריה, ש"נוסדה על ידי המלך הורדוס, אולם כיום הקולוניה ששמה פרימה פלאביה שנוסדה על ידי הקיסר אספסיאנוס". הוא קובע ש"זהו גבול פלשתינה" וצפונה משם זוהי פיניקיה.
לייה
היסטוריה
בעבר, עמק הלייה נודע בשל המפעלים לאריגת פשתן. במחצית הראשונה של המאה העשרים הוא היה מקומם החביב של ציירים רבים.
לורן טום
תיאטרון
בגיל 17 פרצה טום לתודעה כשקיבלה תפקיד במחזמר "שורת המקהלה", שבהמשך כיכבה בגרסתו בברודוויי. היא זכתה בפרס אובי על הופעותיה בהצגות האוף ברודוויי, ולוהקה להצגות "Hurlyburly" ו"Doonesbury" בברודוויי.
דיבוב
מלבד סדרות הטלוויזיה שדיבבה בהם, היא דיבבה בסרטים "מולאן 2", "קים פוסיבל: התיקים הסודיים", "קים פוסיבול: אז הדרמה", "באטמן הדור הבא: שובו של הג'וקר" ובסרטי פיוצ'ירמה: "פיוצ'רמה: בנדר מצליח בגדול", "פיוצ'רמה: החיה עם מיליארד הזרועות", "פיוצ'רמה: המשחק של בנדר" ו"פיוצ'רמה: עידן חדש וירוק".
היא דיבבה את דמותה של ג'סיקה באחד מסרטי סדרת סקובי דו, "סקובי דו - פחד של מחנה".
ריס וית'רספון
ביוגרפיה
וית'רספון נולדה בניו אורלינס, לואיזיאנה לג'ון וית'רספון מנתח מג'ורג'יה שגדל בנשוויל ולבטי ריס, אחות במקצועה מהארימן, טנסי. לטענתה היא צאצאית ישירה של ג'ון וית'רספון, אחד החותמים בהכרזת העצמאות של ארצות הברית ונשיאה השישי של אוניברסיטת פרינסטון. בשל עבודתו של אביה בצבא ארצות הברית התגוררה בילדותה המשפחה בויסבאדן שבגרמניה במשך ארבע שנים. לאחר שובם לארצות הברית התגוררו בנשוויל, שבטנסי. לאחר סיום לימודיה התיכוניים התקבלה וית'רספון לאוניברסיטת סטנפורד שם למדה ספרות. לאחר שנה עזבה את לימודיה כדי לפתח קריירת משחק.
שחקנית
בשנת 2014 שיחקה בסרט הפשע "קשר שטני" של הבמאי אטום אגויאן. בשנה זו גם הפיקה והופיעה בדרמה הביוגרפית של ז'אן מארק וולה "הולכת רחוק" בתפקיד הסופרת שריל סטרייד. על תפקידה קיבלה וית'רספון בפעם השנייה בקריירת המשחק שלה מועמדות לפרס האוסקר לשחקנית הטובה ביותר.
דת בישראל
הזיקה ליהדות בקרב אזרחי ישראל
80% מאמינים באלוהים. כמחצית מה-20% שאינם מאמינים באלוהים הם אתאיסטים.
יחסי דת ומדינה בין היהדות לישראל
במהלך השנים חלו שינויים בסטטוס קוו ולעיתים נוצרו בשל כך משברים שונים. בין התחומים שנסובה סביבם מחלוקת ציבורית, בולטים בעיקר נושאי המעמד האישי ונושא השבת. בשנים האחרונות, נוצרו מפלגות חילוניות במופגן (כדוגמת מפלגת שינוי) שלחמו במפלגות הדתיות.
אסלאם
האתר הקדוש השלישי בחשיבותו למוסלמים הסונים בעולם, לאחר מכה ואל-מדינה אשר בערב הסעודית, נמצא בישראל, מסגד אל-אקצא אשר בהר הבית. אף כי אין לכך אזכור בקוראן עצמו, לפי החדית' והאמונה המוסלמית סונית המקובלת כיום, זוהי הנקודה ממנה עלה מוחמד לשמיים. ב-1967 העניקה ממשלת ישראל לווקף המוסלמי סמכות לנהל ולפקח על המקום, וכיום היא אוסרת על יהודים להתפלל שם, מחמת החשש להפרות סדר.
רוב המוסלמים בישראל הם ערבים סונים. בין השנים 1516 ל-1917 האימפריה העות'מאנית אשר השתייכה לדת הסונית שלטה בתחום הטרטוריאלי אשר כולל כיום את מדינת ישראל. השליטה שלהם חיזקה והבטיחה את המרכזיות והחשיבות של האסלאם כדת הדומיננטית באזור. כיבושה של ארץ ישראל על ידי הבריטים ב-1917 והצהרת בלפור אשר באה לאחר מכן פתחה את שעריה של ארץ ישראל בפני הגעתם של מהגרים יהודים רבים אשר רק התעצמו במשך הדורות. אף על פי כן, הבריטים העבירו את הממשל האסלאמי הסמלי שהיה קיים בארץ לשושלת ההאשמית בירדן, ולא לבית סעוד. ובכך ההאשמים הפכו לשומריהם הרשמיים של המקומות הקדושים האסלאמיים בירושלים וסביבתה, בייחוד בתקופה בה ירדן שלטה בשטחי יהודה ושומרון (1948-1967). ב-1922 בתקופת המנדט הבריטי בארץ הבריטים הקימו את המועצה המוסלמית העליונה ומינו את אמין אל-חוסייני (1895 - 1974) בתור המופתי הראשי של ירושלים. המועצה בוטלה ב-1948. ילדיהם של המוסלמים בישראל לומדים לימודי אסלאם במסגרת בתי הספר שלהם.
דתות אחרות
בנוסף, קיימת בישראל נוכחות קטנה יותר של דתות נוספות אשר חלק מהן אינו מקומיות לאזור, ביניהן דתות מן המזרח (הנפוצות גם בקרב מהגרי עבודה), דתות חדשות וכיתות דתיות שונות. ביניהן ניתן למצוא את הסיינטולוגיה, המפעילה מספר מרכזים בישראל; בודהיזם, אשר נלמד גם כתורה רוחנית וגם כתורה דתית; הינדואיזם והרי קרישנה בפרט; ראלים, נאו-פגאניזם ונאו-פגאניזם יהודי וכנעני בפרט ועוד.
מיסיונריות
בישראל קיימות מספר קהילות נוצריות משיחיות (כגון קהילת עדי יהוה, היהודים המשיחיים ) וכן הסיינטולוגיה, שהן בין תנועות המיסיון הפעילות ביותר בישראל. קיימת גם פעילות מיסיון רחבה על ידי נוצרים בעיקר פרוטסטנטים, שבין היתר פועלים גם בקמפוסים באוניברסיטאות בישראל תחת מסווה של שיח אקדמאי. ניסיונותיהן להמיר את דתם של המקומיים גררו התנגדות, בעיקר מצד התנועה החרדית האנטי-מיסיונרית "יד לאחים", הפועלת למיעוט כח השפעתן של כתות המסיון, ואוספת רישום מקיף לגבי פעילויותיהם.
על הקצה (סרט, 2020)
עלילה
הסייפת הטובה בעולם, אלכסנדרה פוקרובסקאיה, היא ספורטאית מפורסמת, עשירה ומאושרת. כדי להירשם בהיסטוריה נותר לה רק עוד צעד אחרון - לזכות בזהב אולימפי. אבל קירה יגורובה בת התשע-עשרה, ילדה מהפרובינציה שכבשה את מוסקבה, חוסמת את דרכה. קירה מנצחת בכל התחרויות והופכת לתקוותה החדשה של המדינה לזכייה במדליה אולימפית, היא צעירה ויפה ומצטלמת לשערי המגזינים הגדולים ומטרתה היא לתפוס את מקומה של פוקרובסקאיה ולרשת אותה בתור הסייפת הטובה בעולם. קרב נואש מתחיל ביניהן, לא רק בטורנירים רשמיים, אלא גם בחיים האמיתיים, שניהן אובססיביות להצליח ונראה ששום דבר לא יעצור אותן. העולם כולו, בנשימה עצורה, צופה בנצנוץ הלהבים החד וברור כשנראה שהמאבק הזועם הזה בין השתיים כבר הרחיק לכת יותר מדי...
שושנון אילתי
רבייה ואורח חיים
שושנונים חיים בקבוצות קטנות של כמה שושנונים, או בזוגות. הבוגרים בדרך כלל חיים בזוגות, כאשר כל זוג חי בשושנת ים משל עצמו, בעוד שהצעירים חיים בעיקר בקבוצות קטנות. השושנונים הם דיכוגמיים, כלומר שהזכר והנקבות משנים את מינם לפי תקופת החיים שלהם. שושנונים בוקעים מהביצים רק כזכרים, ולאחר שהם מתבגרים, הגדול והדומיננטי ביותר בכל קבוצה משנה את מינו לנקבה. אם קורה והנקבה נהרגת, בן זוגה (או הזכר החזק ביותר בקבוצה), יהפוך לנקבה. נקבות השושנון גדולות יותר מהזכרים ומסוגלות יותר להגן על עצמן ועל השושנה. השושנונים מטילים את ביציהם קרוב לשושנה כך שגם הביצים נהנות מהגנת השושנה.
קרן לייבוביץ'
ביוגרפיה
בנוסף לעיסוקה בשחייה, פעלה לייבוביץ' רבות להעלאת המודעות הציבורית לספורט הנכים ולמתן תמיכות לספורטאים בעלי מוגבלויות. בזכות פעולות אלו ובזכות זכיותיה הרבות בתחרויות השונות זכתה להכרה לאומית, וזכתה בפרס מרכז מורשת מנחם בגין ובכבוד להשיא משואה בטקס יום העצמאות בשנת 2004. כמו כן, זכתה בפרס "אנשי השנה" בספורט של ערוץ הספורט. בשנת 2022 זכתה בתואר דוקטור לשם כבוד ממכון ויצמן למדע.
חיים אישיים
לייבוביץ' היא אם חד-הורית לשני זוגות תאומים. מתגוררת בכפר סבא.
נצילות
נצילות מקסימלית
הוכחה לכך ניתן לקבל מהחוק הראשון של התרמודינמיקה ומכיוון שבסוף כול סיבוב המנוע חוזר לאותה הנקודה אז עבור מחזור שלם נקבל ולכן: ונקבל סה"כ:
ההיסטוריה מאחורי מנוע קרנו
רודולף קלאוזיוס (1822–1888) הראה כי המקרה של קרנו נגד ג'ול יכול להיפתר, במידה מסוימת אם היו שני עקרונות בסיסיים של הטבע. הוא עידן את העיקרון של קרנו, והפטר את עולם הקלוריות, אך הוא המשיך לשער כיצד ניתן להסביר חום במונחים של התנהגות החלקיקים שחומר מורכב מהם. קלוזיוס הבין גם בשנת 1865 שהוא גילה מאפיין תרמודינמי חדש, והוא בחר לקרוא לזו - אנטרופיה.
קרנו נולד בשנת 1796 ונפטר מכולרה בשנת 1832. קרנו, ג'ול, קלווין וקלאוזיוס נולדו בתקופה 1818–1824 ודורם העלה את התרמודינמיקה אל הבמה האינטלקטואלית. השם תרמודינמיקה הוא מונח המציין את חקר החום, אך כעת הוא הורחב לכלול חקר טרנספורמציית האנרגיה על כל צורותיה,. ישנם ארבעה חוקים של תרמודינמיקה. החוק הראשון של התרמודינמיקה קובע שצורת אנרגיה אחת, למשל אנרגיה קינטית, פוטנציאלית, תרמית אנרגיה חשמלית וכו 'ניתנת להמרה לאחרת ללא כל אובדן אנרגיה. החוק השני קובע כי אנרגיה תרמית, או חום, היא מיוחדת בין סוגי האנרגיות: ניתן להמיר את כל צורות האנרגיה לחום, אך באופן שאינו הפיך; לא ניתן להמיר את החום במלואו לצורתו המקורית.
החוק השני של התרמודינמיקה קובע כי לאנרגיה יש איכות וגם כמות. החוק הראשון עוסק בכמות האנרגיה והפיכת האנרגיה מצורה אחת לאחרת ללא התחשבות באיכותה. שמירה על איכות האנרגיה מהווה דאגה מרכזית למהנדסים, והחוק השני מספק את האמצעים הדרושים לקביעת האיכות, כמו גם את מידת ההשפלה של האנרגיה במהלך תהליך פיזי. החוק השני מוביל להגדרת נכס חדש הנקרא אנטרופיה. אנטרופיה היא מאפיין מופשט במקצת, וקשה לתת תיאור פיזי שלה מבלי להתחשב במצבה המיקרוסקופי של המערכת.
פאול קלצקי
קורות חיים
פאול קלצקי נולד בלודז' והצטרף לתזמורת הפילהרמונית שלה בגיל חמש-עשרה. אחרי ששירת בצבא במלחמת העולם הראשונה למד פילוסופיה באוניברסיטה של ורשה ואחר עבר לברלין להמשיך שם בלימודיו. במהלך שנות ה-20 זכו חיבוריו המוזיקליים לעידוד מצד טוסקניני ווילהלם פורטוונגלר, שהרשו לקלצקי לנצח על התזמורת הפילהרמונית של ברלין בשנת 1925. מפאת יהדותו עזב את גרמניה הנאצית בשנת 1933 ועבר לאיטליה, אך האנטישמיות של המשטר הפשיסטי באיטליה דחפה אותו לעבור לברית המועצות בשנת 1936. שלטון הטרור של סטלין אילץ אותו לנוס גם משם והוא עבר לחיות בשווייץ.
נסים דיין
קריירה כמבקר ומורה לקולנוע
בשנים 2002–2003 הגיש בטלוויזיה החינוכית את התוכנית "עולים על סרטון", במהלכה שוחח עם יוצרים צעירים על סרטיהם.
הכפלת עיצור
הכפלת העיצור הייתה קיימת בעברית המקראית וכנראה גם בלשון חז"ל. היא עדיין מיוצגת בניקוד העברי הטברני המקובל היום על ידי דגש חזק, המכונה גם "מכפל", אולם בעברית חדשה היא אינה מתבטאת בקול חוץ מבמקרים נדירים: בקריאת טקסטים במעמדים טקסיים, לצורך הטעמה תיאטרלית, להתבטאויות הומוריסטיות, בקריאת טקסט על ידי קריינים מקצועיים, ובביטוי מילים שאולות (למשל מילים איטלקיות או גידופים השאולים מערבית). יש דוברי עברית אשר במקרים ספורים מבטאים מכפל גם בדיבור יומיומי, למשל במילים כמו "ירדתי" או בנטיית הפועל "ללון": "אנחנו לנו", אך גם מקרים אלה אינם עקביים.
ביטוי פונטי
בעיצורים חוככים, אפיים, צדיים, מקורבים ורוטטים, הכפלת עיצור מתבטאת בהארכת משך הגיית העיצור; לעומת זאת בעיצורים סותמים היא מתבטאת בהארכת משך ההפסקה בתום הגיית העיצור.
ורד מוסנזון
ביוגרפיה
מבן זוגה לשעבר, הצלם גל פרידמן יש לה בת.
ביקור בית (תוכנית רדיו)
בנוסף לפינות הקבועות, המיקרופון והטלפונים היו פתוחים לכל נושא (למעט פוליטיקה) והמאזינים יכלו לצלצל לאולפן בנושאי חיסכון, השקעות ועסקים (פרופ' יצחק אדיג'ס, יוסי ניצני), זמרים עם תקליט חדש, סופרים עם ספרם החדש, שחקנים והצגות חדשות, להקות זמר מחו"ל והתוכנית הייתה לכל אלה "ביקור בית".
המחלקה להיסטוריה (צה"ל)
היסטוריה
המחלקה הוקמה ב-1952, בשם "ענף היסטוריה", על ידי נתנאל לורך, שעמד בראש הענף עד לשנת 1955. לורך פרסם באופן עצמאי את ספרו "קורות מלחמת העצמאות", ומאוחר יותר יצאה גרסה רשמית, שלורך התנגד לה, בשם "תולדות מלחמת הקוממיות".
ורנית
אופן השימוש
הוורנית לרוב נמכרת בתצורה נוזלית, נמשחת במברשת או ספוג על המשטח הדרוש ומתייבשת במהירות. לאחר הייבוש, אין אפשרות להסירה אלא באמצעים כימיים. ורנית מורכבת משילוב של שמן מתייבש, שרף או רזין אקרילי עם חומר מדלל נדיף. לרוב ורנית מתייבשת למשטח חלק ומבריק, אך קיימים סוגים בעלי ברק סאטן ואף ציפוי מט.
לכה
ורנית מהירת ייבוש, מבוססת מדללים כגון אצטון, ולפיכך דליקה. מגיעה שקופה או בצבעים שונים. מומלץ להשתמש בה בתרסיס, כדי לצמצם סיכון של התלקחות הנוזל. שמה נובע מהמילה Lacquer, שמו של חרק (Laccifer lacca) שמהפרשותיו בעבר היו רוקחים לכות לציפוי כלי חרס ועץ. כיום, לכה מבוססת כמעט תמיד על ניטרוצלולוזה. ניתנת להסרה במדלל.
פיאצלה רומא
פיאצלה רומא (באיטלקית: Piazzale Roma) היא כיכר בכניסה לעיר ונציה, איטליה. הכיכר מתחילה עם סיום גשר החירות המחבר בין העיר ונציה למסטרה. הכיכר היא מהכיכרות החשובות בעיר, היות שהיא מהמקומות הבודדים בעיר כולה בה מותרת כניסת כלי רכב ואוטובוסים (בנוסף לכיכר מותרת הנסיעה בכלי רכב רק באי טרונקטו), כך שכל התחבורה הציבורית היבשתית יוצאת מכיכר זו (למעט הרכבת, היוצאת מתחנת ונציה סנטה לוצ'יה הסמוכה). בנוסף, בכיכר תחנות ואפורטו המקשרות את הכיכר עם רחבי העיר.
גיים בוי אדוונס
גיים בוי אדוונס (באנגלית: Game Boy Advance; ידוע גם בראשי התיבות GBA) היא קונסולת משחקי ווידאו ניידת, אשר יוצרה ושווקה על ידי חברת המשחקים היפנית נינטנדו. הקונסולה היא הבאה אחרי Game Boy Color בסדרת קונסולות הגיים בוי והראשונה מהקונסולות הניידות של נינטנדו המשתמשת במסך רחב. הקונסולה שוחררה ביפן ב-21 במרץ 2001; באמריקה הצפונית ב-11 ביולי 2001; וברפובליקה העממית של סין ב-8 ביולי 2004 (מלבד הונג קונג). ב-1996 דווח בעיתונות העוסקת בתחום המשחקים על פיתוח גיים בוי חדש, שקיבל את שם הצופן "פרויקט אטלנטיס". מכיוון שלאחר פרסום המידע על "פרויקט אטלנטיס" שווק גיים בוי קולור, היו שסברו בטעות כי זהו פרויקט אטלנטיס, אך מאפייניו הטכניים של הפרויקט כפי שפורסמו בעיתונות תואמים את הגיים בוי אדוונס.
אביזרים נלווים
Play-Yan - ה-Play-Yan הוא נגן MP3/MPEG4 לגיים בוי אדוונס ולנינטנדו DS. מוזיקה או ווידאו יכולים להישמר בכרטיס SD שלו. פעם נינטנדו איפשרה הורדה של משחקים קטנים לתוך ה-Play-Yan, אך היא הורידה את האפשרות לאחר עדכון גדול בשם Play-Yan Micro. ה-Play-Yan Micro היה מכשיר בסגנון סופר מריו, בניגוד ל - Play-Yan הרגיל. באירופה ה- Play-Yan Micro שוחרר בשם "Nintendo MP3 Player" ואפשר לבחור בסגנון סופר מריו, או בסגנון של ה - Play-Yan המקורי. בניגוד ל - Play-Yan Micro, ה - Nintendo MP3 Player האירופי לא מסוגל להפעיל וידאו. המכשיר לא שוחרר בארצות הברית (אף על פי שהיה אמור להיות משוחרר).
מקדוניה הצפונית באירוויזיון
היעדרויות
במהלך שנות ה-90 ושנות ה-2000 המוקדמות, מקדוניה הייתה אחת המדינות המושפעות ביותר בתחרות מהחלטתו של איגוד השידור האירופי לפסול מדינות שהגיעו להישגים נמוכים בתחרות בשנים קודמות, כדי לאפשר למדינות חדשות להצטרף לתחרות. נבע הדבר מריבוי המדינות שביקשו לקחת חלק בתחרות, דבר שחייב את איגוד השידור האירופי לסנן את המדינות שביקשו ליטול חלק בתחרות. שתי שיטות לסינון נקבעו לשם כך: סינון של השירים הפחות טובים ומניעה ממדינות שהישגיהן בשנים קודמות היו נמוכים לקחת חלק בתחרות. באותן שנים, הוחלט לערוך הצבעה מוקדמת של צוותי שיפוט מכל המדינות שלוקחות חלק על סמך גרסאות מוקלטות של השירים, ולנפות מן התחרות את השירים שהגיעו לשבעת המקומות האחרונים. זאת, כתוצאה מהצורך לנפות את מספרן הגדל של המדינות שביקשו ליטול חלק בתחרות בשל תוצאות נמוכות בתחרות, מקדוניה הצפונית לא נטלה חלק בתחרויות האירוויזיון ב-1999, 2001 ו-2003. ניפוי שיר לאחר שנבחר בתחרות מקומית, תוך השקעת משאבים בארגונה, גרמה אי-נחת בקרב רשתות השידור הלוקחות חלק בתחרות, ולפיכך שונתה המדיניות בשנים שלאחר מכן. כדי לפתור מחלוקות, החל מ-2004 הונהגה שיטת חצאי-גמר.
משיח חולית
תקציר העלילה
עלילת הספר נפתחת כ-12 שנים לאחר סיום עלילת חולית. במהלך שנים אלו פול מואד'דיב ביסס את מעמדו כקיסר האימפריה בעזרת הדררים, שבט הלוחמים אשר סייע לו לנקום את מות אביו ולכבוש את הכוכב חולית במהלך הספר הראשון. הדררים יצאו למלחמת ג'יהאד ברחבי האימפריה הגלקטית בשמו של פול, למרבה סלידתו, וכבשו עשרות כוכבים וטבחו בהמונים. סביב פול ואחותו עאלייה וכישרונם הנבואי נרקמה דת מונוליתית המעיקה אף היא עליהם, ופול כָּמַהּ לימים עברו, בטרם היה קיסר.
יחסי הוותיקן–טאיוואן
היסטוריה
הרפובליקה העממית של סין לא הכירה בריברי כדיפלומט וב-1951 גורש מהמדינה. בשנה שלאחר מכן, הוותיקן חידש את היחסים עם הממשלה הלאומית, שלאחר תבוסתה באסיה עברה לטאיפיי והמשיכה לייצג את כל סין תחת השם "הרפובליקה של סין".
גיאורגי הרביעי לאשה
גיאורגי הרביעי לאשָה (בגאורגית: გიორგი IV ლაშა; נקרא גם לאשה גיאורגי - ლაშა გიორგი; 1192 – 18 בינואר 1223) מבית בגרטיוני, היה מלך ממלכת גאורגיה מ-1213 ועד 1223. בשנת 1207 הוא הוכרז על ידי אמו, בעלת סמכויות השלטון בממלכה, כשליט משותף עמה. כאמו, הוא המשיך את מדיניות ההתפשטות של הממלכה הפיאודלית.
חייו
בשנת 1220 הוא החל בהכנות למערכה נרחבת כדי לסייע למסע הצלב הרביעי, ששם לו למטרה את כיבוש ירושלים. אולם התקרבות המונגולים, בראשות ג'ינג'יס חאן, לגאורגיה שינתה את תוכניותיו. התקיפות המונגוליות הראשונות שהיו בשנים 1221–1222, כללו שכירי חרב קיפצ'קים. הגאורגים סבלו אבדות כבדות עקב התקפות אלה, והמלך נפצע קשה. מחלתו נמשכה עד שנת 1223 והוא נפטר ממנה בגיל 31. אחותו רוסודן ירשה אותו.
טרבלינג וילבוריס
היסטוריה
בתחילה נפגשו רוי אורביסון וטום פטי באולפן ההקלטה של בוב דילן בסנטה מוניקה, קליפורניה, כדי להקליט בי-סייד לסינגל של האריסון "This Is Love". לין, חברו הוותיק של האריסון, היה גם מפיקו של אלבום סולו שהוציא אורביסון באותה תקופה. כאשר סעדו השלושה ארוחת צהריים יחד, הציע אורביסון להשתתף בקולות רקע בהקלטת אלבומו של האריסון. אולפן ההקלטות הפנוי היחיד שאליו יכלו ללכת באותה שעה היה בביתו של דילן, אלא שאז נזכר האריסון שהשאיר את הגיטרה שלו בביתו של פטי. החבורה נסעה להביא את הגיטרה ופטי, שרצה לדעת במה מדובר, הזדרז להודיע על הצטרפותו להרכב.
בינואר 2006 היו שמועות על כוונה להקליט אלבום שלישי (שזכה מיד לכינוי ההומוריסטי Volume 5, ברמיזה ברורה ל"דילוג" שבחרה הלהקה לעשות על Volume 2, כששחררה את האלבום השני וכינתה אותו Volume 3). ברם, השמועות התבררו כמוטעות. מותו של ג'ורג' האריסון בסוף שנת 2001 סתם, ככל הנראה, את הגולל על כל סיכוי להחיות את שיתוף הפעולה המיוחד הזה בעתיד.
תמרה (פירושונים)
{{פירושונים|
סוזוקי סוויפט
דור שני (1990–1995)
הדור השני נמכר בעולם ממרץ 1990 ועד דצמבר 1995. לדור זה מרכבים רבים: קבריולה, האצ'בק 3 דלתות, סדאן והצ'בק 5 דלתות.
התאחדות הלשון ההולנדית
מדריך הכתיב
ב-1998 פורסם "מדריך הכתיב של שפתנו" ("Spellingwijzer Onze Taal"), על ידי קבוצה של בלשנים מעמותת "שפתנו" ("Onze Taal"), יחד עם המחלקה ללשון של אוניברסיטת ברבנט. המדריך מבוסס על חוקי הכתיב הרשמיים ההולנדיים, הוא ידידותי למשתמש, קל להבנה ונוח לשימוש. לימים כונה "הספרון הלבן".
אפרים אילין
בתקופת מלחמת העולם השנייה
אילין ניתק את הקשר עם ארגון האצ"ל לאחר הפיצול עם לח"י. הוא רצה להתנדב לצבא הבריטי והפעיל את קשריו כדי להתקבל לקורס קצינים, אולם תאונת דרכים מנעה את גיוסו. הוא עסק רבות בסחר עם השלטונות הבריטיים ונכנס לעסקי הטקסטיל.
הבאת ספינות נשק לישראל במלחמת העצמאות
הממונים על מערכת הרכש של ההגנה באיטליה, מוניה מרדור ואליהו סחרוב, נמנעו משימוש במנגנון קניית הספינות של המוסד לעלייה ב' כיוון שהלה היה נתון למעקב של המודיעין הבריטי. איש הפלמ"ח-פלי"ם יוסקה ריבקינד (יוסף יריב) היה איש הקשר עם אילין. אילין רכש כאיש עסקים פרטי את אוניית הנשק "נורה" באיטליה, וגייס צוות איטלקי. האונייה הפליגה מוונציה בפקודו של בן ירושלמי אל נמל שיבניק היוגוסלבי ושם הועמס עליה הנשק שנרכש, היא הוסוותה כנושאת תפוחי אדמה ובצל. אך יהודה בן צור ומאיר פעיל גורסים כי הספינה נרכשה ומומנה על ידי מערכת הרכש, שיוסקה יריב היה נציגה והצוות האיטלקי הקודם המשיך. תרומתו של אילין הייתה רק עזרה ברכישת האונייה. לפי יוסקה יריב, חשכו עיניו כשאילין סיפר על כך לאצ"ל, מהחשש שהפרטים ידלפו ויסכנו את המבצע.
אחר כך אילין עזר לדבריו להביא שלוש ספינות נשק נוספות לישראל: אוניית "שיו", אוניית "רסורקציה", שהביאה 25 תותחי נ"מ אוטומטיים שהגיעו אל חיל התותחנים שזה עתה קם בצה"ל ואוניית "בוריאה" שנשאה עמה שישה תותחי 65 מ"מ, עשרת אלפים פגזים, 200 מקלעי "שאטו" צרפתיים, 3 מיליון כדורים למכונת הירייה "הוצ'קס" ועוד. אולם גרסה שונה יש לעדה סרני (ראו ביבליוגרפיה) שרכשה את האוניות. אילין לא היה קשור לנשק שבאוניות, אלא סייע ברכישת מטעני הכיסוי, ירקות ופרות.
סיוע בהעלאת יהודי רומניה
לפי אורי בייאלר, מאוקטובר 1948 השליחים הישראלים הוסיפו את עסקת ציוד הנפט כאחד התמריצים לרומנים כדי שיתירו עלייה מרומניה. השליחים הישראלים ידעו כי ניסיון להתניה ישירה של עזרה לרומניה תמורת עלייה לא יתקבל ולכן נקטו בשילוב השיטות הנזכרות. ציוד הנפט סופק עד סוף 1949.
הקמת תעשיית הרכב במדינת ישראל
אילין התיידד עם היקמן פרייס, סגן נשיא "קייזר-פרייזר"; הלה ראה חשיבות בהעברת ייצור חלקי לפחות למדינות הרוכשות את כלי הרכב של חברתו כדי ליצור איזון מסחרי. אילין נכנס לשותפות עם "קייזר-פרייזר", ולפי תנאי העסקה קייזר-פרייזר השקיע חצי מיליון דולר ואילין השקיע שני מיליון דולר. חברת "קייזר פרייזר לישראל בע"מ (קפריש)" הקימה את המפעל בנשר תוך שנה וחצי.
רימאק נברה
רימאק נברה (בקרואטית: Rimac Nevera; נהגה: רימאץ נברה [rǐːmat͡s něʋeːra]) היא מכונית-על חשמלית במרכב קופה בעלת שני מקומות, שמיוצרת בייצור מוגבל (150 יחידות) על ידי רימאק אוטומובילי מיולי 2021. היא הוצגה ב-1 ביוני 2021. בשנת 2018 הציגה רימאק את דגם הקונספט המקדים בשם רימאק C טו קונספט. הנברה מחזיקה בתארים "שיא התאוצה למכונית בייצור סידרתי" ו"המכונית המהירה ביותר בעולם".
לאה קורקידי
ביוגרפיה
נולדה ביפו. אביה חיים מילמן היה המורה הראשון למוזיקה בגימנסיה הרצליה. קיבלה חינוך עברי ציוני והשתלמה במוזיקה. שירה הראשון נכתב לקראת ביקורו של הברון רוטשילד בארץ בשנת 1925. עם פרוץ מלחמת העולם הראשונה גורשה עם בני משפחתה למצרים. שימשה מורה לעברית ולמוזיקה בשני בתי ספר יהודיים בקהיר. אחרי המלחמה שבה לארץ.
נחום מגד
ביוגרפיה
במחקריו, פרופ' מגד, הצליח להגיע למקומות ולטקסים האסורים ביותר לזרים באמריקה המרכזית. קיבל תואר של חבר כבוד מידי השבטים המקומיים ואף ייצג שבטים אינדיאנים במפגשים בינלאומיים. זכה בשנת 1994 בעיטור "הנשר האצטקי" של ממשלת מקסיקו על מחקריו האתניים ונספח תרבות לשם כבוד של ממשלת גואטמלה 1994. נחום מגד פרסם ספרי מחקר ועיון רבים על המורשת התרבותית האינדיאנית.
ריקודים סלוניים
ריקודים לטינו-אמריקאים
פאסודובלה (Paso Doble) - מקור הריקוד הוא במלחמות השוורים בספרד. בן הזוג מסמל את המטאדור או את השור והבת זוג מסמלת את השור או את הבד האדום שהמטאדורים מחזיקים בקרב. כיוון שמקור הריקוד הוא ספרדי הוא משלב בתוכו תנועות שלקוחות מסגנון הפלמנקו הספרדי. לפני הכל הריקוד היה בריקודי סטאנדארט וכשריקודים סלוניים התפתחו הריקוד הגיע ללאטין במקום הטנגו.
ביגוד בתחרויות - בנות: שמלה עם הרבה קישוטים, שיער מתוח, נעלי עקב בצבעים שונים, צמידים ועוד קישוטים הנלווים ללבוש. בנים: חולצה לבנה/שחורה צמודה, מכנס שחור מיוחד, פפיון ונעלי עור נמוכות בצבע שחור.
ישראל חכמישווילי
ביוגרפיה
בשנת 1874 (ה'תרל"ד) עלה יחד עם הוריו לארץ ישראל, והתיישב בירושלים, שם החל ללמוד בתלמוד תורה מקומי, ומשם המשיך לבית הספר דורש ציון.
בשנת 1886 (ה'תרמ"ו) נישא לחנה אביגיל בת הרב יוסף קוקיא. במשך השנים שלאחר מכן, סייעה לו רבות בגאולת קרקעות, וסייעה לו באירוח ובכיבוד המוכרים הערבים.
בתזכיר ששלח חיים בן-עטר, בראשית מאי 1918 אל ההסתדרות הציונית בלונדון, "בדבר איסור קניית קרקעות ליהודים" קבל על כך שמרשים רכישה ומכירה של קרקע על ידי נוצרים ומוסלמים אך לא על ידי יהודים. כדוגמה הוא מביא את ישראל חכמישווילי - "הבנקאי וסוחר-הקרקעות הגורג'י". אף על פי שהייתה לו נתינות רוסית, ביצע חכמישווילי עסקאות שונות לפני המלחמה עבור יחידים, מוסדות יהודיים וגם עבור נוצרים. לאחר שנדחה בלך ושוב, קיבל תשובה רשמית, שהמנהלה החדשה של O.E.T.A החליטה לא לאשר קנייה ומכירה של קרקעות ליהודים בטענה של שמירה על הסטטוס קוו. ימים מספר לאחר פנייתו של חכמישווילי, עסקה אחרת של העברת מקרקעין בין מוסלמי לנוצרי נענתה בחיוב.
ההופכים את עורפם לאומלאס
תקציר
האלמנט הכרונולוגי היחיד בסיפור הוא ציון היום המתואר כיום הראשון של הקיץ באומלאס, עיר נוצצת של אושר ועונג יוצאים מן הכלל. באומלאס, היום הארוך ביותר של הקיץ נחגג בפסטיבל מרהיב, ותחרות של ילדים רכובים על סוסים. האווירה החגיגית, עם זאת, מתוארת כאווירה היומיומית של הקהילה המאושרת, אשר תושביה הם אנשים אינטליגנטיים ומתוחכמים, על אף הטכנולוגיה המוגבלת שלהם, אשר שמורה לשימוש ציבורי ולא פרטי. באומלאס אין מלכים, חיילים, כמרים או עבדים.
סירת דרקון
סירת דרקון בעולם
החל מ-1995 מקיים הארגון International Dragon Boat Federation אליפות עולם עבור חתירת סירת דרקון פעם בשנה. באליפות העולם מתחרים במקצים של 200, 1000 ו-2000 מטר. ב-2014 התקיימה אליפות העולם באיטליה, והאליפות בשנת 2015 מיועדת להיערך בספטמבר בקנדה.
ניקולא לואי דה לאקאי
ביוגרפיה
לאחר מכן קיבל לאקאי משרת פרופסור למתמטיקה בקולג' על שם מאזארן בפריז וב-1741 התקבל לאקדמיה הצרפתית למדעים. ב-1750 הוא יצא למסע מחקר בדרום אפריקה, במהלכו הוא מיפה וקיטלג כ-10,000 כוכבים וכ-40 ערפיליות בשמי הדרום, הגדיר 14 קבוצות כוכבים חדשות וערך מדידות מדויקות של מיקומם בשמים של הירח, של נוגה ושל מאדים ועל ידי השוואה למדידות מאירופה חישב את המרחק אליהם באמצעות פרלקסה.
משינה ורמני
משינה ורמני (ברוסית: Машина времени; בעברית: מכונת הזמן) היא להקת רוק סובייטית ורוסית, אחת מלהקות הרוק הוותיקות ברוסיה. הלהקה הוקמה על ידי אנדריי מקרביץ' וסרגיי קוואגואה ב-27 במאי 1969. הכיר ביניהם יורי בורזוב, שהגה את שם הלהקה. הסוגות שבהן מנגנת הלהקה כוללות רוק קלאסי, רוקנרול, בלוז ובארד.
היסטוריה
לאחר ששינה את הרכב הלהקה, הצליח מקרביץ' בכל זאת להעלות את "משינה ורמני" לבמה, ובראשית שנות השמונים הלהקה כבר הופיעה באופן רשמי. בהופעות, שהתקיימו באולמות צפופים, נשמעו הלהיטים "פובורות", "סביצ'ה" ואחרים.